text: Motorvej genåbnet efter fire timer
  06 september 2018 kl. 12.33
  Sønderborg Motorvej var spærret fire timer torsdag eftermiddag på grund af et færdselsuheld.
  Sønderborg Motorvej rute 8 i østlig retning ved Gråsten er genåbnet efter et færdselsuheld tidligere på dagen, hvor en bilist påkørte en lastbil. Begge kørebaner har været spærret i fire timer i østlig retning mod Sønderborg, men afkørsel 15 er nu igen åben.
  Vejdirektoratet oplyser, at forbindelsesrampen fra Sønderborg Motorvejen til E45 i sydgående retning stadig er spærret efter uheldet, og de forventer, at strækningen først genåbnes sidst på eftermiddagen.
  
  